

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Temeljem članka 54. stavak 3. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20), članka 30. Statuta Općine Vladislavci (''Službeni glasnik'' Općine Vladislavci broj 3/13, 3/17, 2/18, 4/20, 5-20- pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 29. sjednici održanoj dana 13. rujna 2023. godine, donijelo je

**O D L U K U**

**o** **davanju Suglasnosti na** **Sporazum o zajedničkoj suradnji pružanja usluge predškolskog odgoja kroz provođenje programa predškole**

**Članak 1.**

1. Daje se Suglasnost na prijedlog Sporazuma o zajedničkoj suradnji i financiranju rada

kroz provođenje programa predškole putem ustanove – Dječji vrtić Osijek

**Članak 2.**

1. Općinsko vijeće ovlašćuje općinskog načelnika za potpisivanje Sporazuma iz članka 1. ove Odluke i za poduzimanje svih pravnih radnji za realizaciju ovog Sporazuma.
2. Prijedlog Sporazuma o zajedničkoj suradnji i financiranju rada kroz provođenje programa predškole putem ustanove – Dječji vrtić Osijek sastavni je dio ove Odluke.

**Članak 3.**

1. Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 400-05/23-01/06

URBROJ: 2158-41-01-23-3

Vladislavci, 13. rujna 2023.

PREDSJEDNIK

OPĆINSKOG VIJEĆA

Krunoslav Morović, v. r.

**GRAD OSIJEK**, Franje Kuhača 9, 31000 Osijek, OIB: 30050049642, zastupan po gradonačelniku Grada Osijeka Ivanu Radiću, mag.oec.

**OPĆINA VLADISLAVCI,** Kralja Tomislava 141, 31 404 Vladislavci, OIB: 17797796502 , koju zastupa općinski načelnik Marjan Tomas

i

**DJEČJI VRTIĆ OSIJEK.** Vijenac Ivana Meštrovića 7, Osijek, OIB: 06828481465, zastupan po ravnateljici Ani Mihaljević, mag.educ.paed.

sklopili su dana \_\_\_\_\_\_\_\_\_\_\_\_

**SPORAZUM O ZAJEDNIČKOJ SURADNJI PRUŽANJA USLUGE PREDŠKOLSKOG ODGOJA KROZ PROVOĐENJE PROGRAMA PREDŠKOLE**

Članak 1.

Sporazumne strane suglasno utvrđuju dobrovoljno funkcionalno spajanje jedinica lokalne samouprave u smislu zajedničke suradnje u pružanju usluge predškolskog odgoja kroz provođenje programa predškole putem ustanove – Dječji vrtić Osijek.

Zajedničko pružanje usluge iz prethodnog stavka temelji se na članku 2. stavku 2. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19 i 57/22).

Članak 2.

Sporazumne strane utvrđuju da je Grad Osijek radi ispunjenja zakonom propisanih obveza osnovao Dječji vrtić Osijek (u daljnjem tekstu: Vrtić) koji djelatnost predškolskog odgoja obavlja kao javnu službu.

Vrtić je proračunski korisnik Grada Osijeka.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u Vrtiću.

Članak 3.

Opseg zajedničkog ispunjenja obveza odnosi se na pružanje usluge predškolskog odgoja kroz provođenje programa predškole za djecu prije polaska u osnovnu školu na području Općine Vladislavci.

Općina Vladislavci i Vrtić imaju sklopljen ugovor o pružanju usluge predškolskog odgoja od 11. studenoga 2005.

Sukladno odredbama ovog Sporazuma o zajedničkoj suradnji koji će potpisati Grad Osijek, Općina Vladislavci i Vrtić sklopiti će se novi ugovor o pružanju usluge predškolskog odgoja između Dječjeg vrtića Osijek i Općine Vladislavci kojim će se utvrditi međusobna prava i obveze, a stari ugovor od 11. studenoga 2005. stavit će se izvan snage.

Članka 4.

Vrtić je dužan prema Općini Vladislavci ispunjavati svoje obveze pružanja usluge predškolskog odgoja kako je to propisano Zakonom o predškolskom odgoju i obrazovanju.

Članak 5.

Sporazum se sklapa na neodređeno vrijeme.

Sporazumne strane utvrđuju da u svako doba mogu sporazumno raskinuti ovaj sporazum.

U slučaju da se jedna od strana ne pridržava odredaba ovog sporazumna ili ne izvršava svoje obveze, druga strana sporazuma može zahtijevati ispunjenje obveze u roku od 30 (trideset) dana.

U slučaju da jedna od strana ima namjeru raskinuti ovaj sporazum dužna je drugoj strani dostaviti pisanu obavijest o raskidu uz otkazni rok od 30 (trideset) dana koji teče od dana dostave pisane obavijesti o raskidu sporazuma Gradu Osijeku.

Članak 6.

Sporazumne strane svojim se potpisom obvezuju u cijelosti izvršavati sve preuzete obveze, a eventualne sporove rješavati sporazumno.

Ukoliko sporazumno rješavanje spora ne bude moguće, za sve sporove nadležan je sud stvarne nadležnosti u Osijeku.

Članak 7.

Ovaj sporazum stupa na snagu danom potpisa svih sudionika sporazuma.

Članak 8.

Sporazum je sastavljen u 6 istovjetnih primjeraka, od kojih svaka strana zadržava po dva primjerka.

KLASA: KLASA: 601-01/23-01/2

URBROJ: URBROJ: 2158-1-02-23-

Osijek, \_\_\_\_\_\_\_\_ Osijek, \_\_\_\_\_\_\_\_

Za Općinu Vladislavci Za Grad Osijek:

NAČELNIK GRADONAČELNIK

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Marjan Tomas Ivan Radić, mag.oec.

KLASA:

URBROJ:

Osijek, \_\_\_\_\_\_\_\_\_\_\_\_\_

Za Dječji vrtić Osijek

RAVNATELJICA

**\_\_\_\_\_\_\_\_\_\_\_\_\_\_\_\_\_\_\_\_\_**

Ana Mihaljević, mag.educ.paed.